Política i identitat: de desembre 2005\nEntre Nadal i Reis\nAhir em vaig sobtar quan, a les Notícies de les 21:00 (les nou, vaja), presentaven el president del govern espanyol dient que 'España va bien'. Bó, no ho deia ben bé en eixes paraules, que han restat maleïdes per a la resta de la història (segurament serà menys: a la volta d'uns quants anys més, ja ningú no se'n recordarà). No ho va dir en eixes paraules, però quasi. Dèia jo que em vaig sorprendre. De sobte, vaig tindre la sensació de ser a un altre món. No sé si a una altra nació, però a un altre món, segur!\nEixa sensació es produeix cada vegada més sovint, en mi, a la vista dels debats polítics que es produeixen al meu voltant. Com que les realitats que perceben (el subjecte -tercera persona del plural- és: Zapatero-Pla, Rajoy-Camps-Zaplana, i companyia) i les que jo visc són diferents. Si es trobeu en la mateixa situació que jo, vos podria fer pensar a molts, com a mi: m'estic tornant boig; però no!! No s'equivoqueu. Es que vivim en mons diferents (potser en nacions diferents i tot). I clar si els mons són diferents (fins i tot, si són nacions diferents), les realitats que experimentem també seran diferents. I la diferència, no implica necessàriament bogeria o marginalitat: més bé és un altre punt de mira, que pot arribar inclús a ajustar millor la realitat.\nDavant la sorpresa, em vaig preguntar: ¿seria tan dolent que el president del govern, o qualsevol polític de govern o d'oposició directa, intentara comprometre's més amb la realitat quotidiana de la gent? De tanta llunyania com que s'expressava, podria semblar 'extraterrestre'. ¿Seria possible un aterratge dels debats de la política? No sé si vaig entendre bé la frase de l'Ignasi quan el dia de Nadal dèia: "Què perdríem, doncs, d’encetar un descrèdit de la realitat democràtica actual en el sentit de deficient?". Però ho he fet hui en el sentit que destil·len els paràgrafs anteriors i els que segueixen.\nJa fa dies, setmanes, potser mesos, li done voltes a la distinció que alguns sociòlegs fan entre profà i professional. Són dues categories que es poden aplicar també a la política. Els qui s'hi dediquen a temps complet a la política i viuen d'ella (o siga, Pla, Camps, Zaplana...), serien els professionals, que es llancen missatges críptics que només ells entenen; i la gent que hi viu a certa distància de la política, cada dia, a la botiga, al carrer, a l'obra, a l'oficina, on siga,... vaja els qui viuen al món real, serien el profà.\nLa qüestió que em plantejava estos dies, setmanes o mesos, és: la professionalització de la política del valencianisme al País Valencià no pot confondre's amb la profesisionalització de la política de l'espanyolisme a Espanya. ¿El profà espanyol i el profà valencià són el mateix? Si la resposta és positiva, tant se val valencià com espanyol, i aleshores no sé què hi fem aquí. Si és negativa, i el profà espanyol i el profà valencià són diferents, aleshores els nostres polítics professionals també haurien de ser diferents. I no és una mera substitució de persones, sinó de formes de fer política.\nCom que la realitat social es construix al mateix temps que es definix, resulta que mentre ens dirigisquen professionals que confonen el profà valencià i l'espanyol, els dos tendiran a confondre's. I, la veritat, per molt que les enquestes s'entesten, em fa la impressió que els valencians (els profans, clar) viuen la política d'una manera altra a com la viuen els espanyols (els profans, dic); tot i que cada vegada s'hi assemblen més, gràcies als professionals.\nLa democràcia de l'estat-nació derivada de l'ordre internacional establert a la Pau de Westfalia i dels canvis introduïts per les Revolucions dels segles XVIII i XIX no ens servix ja: si més no, no ens servix als valencians. La realitat global ens desborda, i la realitat local ens compromet. L'estat i la nació junts ens impedixen: separem-los doncs i reformem la democràcia.\nFeliç Any Nou i que els Reis vinguen carregadets: a vore si ens porten altres professionals. Els ho agrairem molt. Veritat?\nPublicat per Unknown a 11:01 a. m. 1 comentaris\nCondicions de vida al País Valencià\nEl dia 5 de desembre, l’Instituto Nacional de Estadística –INE- (‘nacional’ ací vol dir d’Espanya, clar) publicava els resultats de l’Enquesta de Condicions de Vida (ECV). Una enquesta que s’hi troba harmonitzada a tot Europa. Segons el propi INE (http://www.ine.es/inebase/cgi/um?M=%2Ft25%2Fp453&O=inebase&N=&L=),\nLa realización de la ECV permite poner a disposición de la\nComisión Europea un instrumento estadístico de primer orden para el estudio de\nla pobreza y desigualdad, el seguimiento de la cohesión social en el territorio\nde su ámbito, el estudio de las necesidades de la población y del impacto de las\npolíticas sociales y económicas sobre los hogares y las personas, así como para\nel diseño de nuevas políticas.\nDoncs, eixes dades haurien de servir també per tal que el nostre govern, el de la Generalitat Valenciana, tinguera en compte els resultats i ‘dissenyara noves polítiques’. I és que, amb les dades a la mà, el País Valencià no pot anar a pitjor. Bo, potser exagere una mica, ja que tot pot anar sempre una mica pitjor. Ara, el que és indiscutible és que el País Valencià s'hi troba en pitjors condicions que la resta d’Espanya: vaja, que no liderem res. Res de res.\nPel que fa als ingressos mitjans de la llar i per persona, els del País Valencià són per sota dels del conjunt espanyol. No pot ser diferent si els salaris dels valencians i valencianes s’hi troben al 88% del salari mitjà espanyol. I Madrid i el País Valencià són les comunitats autònomes on hi ha major percepció de sorolls i contaminació a l’entorn urbà. I de les majors en delinqüència i vandalisme.\nEl paràgraf anterior està extret, senceret, d’una lectura ràpida de la nota de premsa enviada pel propi INE. És a dir, no ha requerit per part meua cap mena d’anàlisi profunda, elaborada, o tècnicament inabastable. No. Només ha calgut que llegira amb una mica d’atenció, tampoc no molta, les dades facilitades a la dita nota de premsa de l’INE.\n¿No vos sembla que qüestions com estes, que afecten tan directament la qualitat de vida de les persones, haurien de ser presentades i discutides públicament? ¿No vos sembla que informacions d’estes característiques haurien de preocupar els nostres governs? Perquè clar, si el País Valencià s’hi troba per sota de la mitjana espanyola, ¿on penseu que s’hi troba en relació a la mitjana dels països occidentals de l’Unió Europea (UK, Fr, D, Benelux...)?\nPerò, clar, ¿quins mitjans de comunicació han presentat a la població valenciana estos resultats amb totes les seues conseqüències? ¿Quins han plantejat la necessitat de parlar-ne (de política, és clar)?\nI, el nostre govern, el de la Generalitat Valenciana, ¿què diu al respecte?\n¿Amb quines polítiques pensa que es poden augmentar els ingressos mitjans de les llars valencianes? ¿Amb la promoció immobiliària i la construcció?\n¿Amb quines es poden incrementar els salaris mitjans? ¿Amb la promoció immobiliària i la construcció?\n¿I reduir els sorolls i la contaminació? ¿Amb la promoció immobiliària i la construcció?\n¿I el vandalisme i la delinqüència? ¿Amb la promoció immobiliària i la construcció?\nEm sembla que va a ser que no, ja que a la vista dels resultats a Terra Mítica (per posar només un exemple), la política del PP més que reduir la delinqüència, l’augmenta. Que li ho pregunten, sinó, a l’ex-cunyat de Zaplana.\nPrimer, però, hauran de trobar-lo.\nPublicat per Unknown a 1:56 p. m. 5 comentaris\nL'ús de les noves tecnologies al País Valencià\nAhir, l'Ignasi comentava sobre les noves tecnologies i la identitat col·lectiva de valencians i valencianes. Sense dubte, l'ús de les noves tecnologies és una elecció en el marc de determinades condicions estructurals. Una elecció, però, estratègica, tant en termes individuals com col·lectius. Una elecció que, en l'entorn d'avanç de les Tecnologies de la Informació i la Comunicació (TIC), opera sobre la construcció de les identitats personals i col·lectives.\nEn eixe context, el govern de la Generalitat Valenciana, del PP, s'ompli la boca amb la paraula progrés i a Canal 9 no paren de repetir, dia rere dia, que la Comunidad Valenciana és el millor dels mons possibles i on millor es viu. Doncs,... no. És mentida. I parlem de fets, no d'opinions. De dades. De dades que, com no convenen, s'amaguen sistemàticament a la població valenciana, els mitjans no les fan correr, i per tant no generen cap mena de debat públic. ¿Debat? ¿Públic? Paraules ben extranyes al context valencià governat pel PP. Les dades, els fets, són cabuts; què hi farem!\nEl País Valencià és una de les Comunitats Autònomes on menys s'usen les TIC. Al Gràfic 1 podeu vore l'evolució en l'ús d'ordinadors per la població (si punxeu sobre el gràfic s'amplia).\nGràfic 1: Ús d'ordinadors durant els darrers tres mesos\nFont: INE, Encuesta de Tecnologías de la información en los hogares. 2005.\nL'ús de l'ordinador creix a totes les Comunitats Autònomes, és cert. També al País Valencià. Però observeu com la situació del País Valencià empitjora la seua posició relativa respecte al conjunt espanyol i ja s'hi troba per sota de la mitjana espanyola. I el futur no es preveu molt millor a jutjar per l'ús que en fan els preadolescents, xiquets i xiquetes amb una edat compresa entre 10 i 14 anys. Al Gràfic 2 s'arreplega la seua recent evolució.\nGràfic 2: Ús d'ordinadors per la població entre 10 i 14 anys\nTornem a comprovar que el País Valencià se situa per sota de la mitjana espanyola i, a més a més, distanciant-se a la baixa. Els xiquets i xiquetes valencians usen menys l'ordinador que la mitjana espanyola, i cada vegada ho fan relativament menys. Estes dades es corresponen amb les del nivell formatiu de la població valenciana, també per sota de la mitjana espanyola.\nI, així les coses, la política executada pel govern del PP a la Generalitat Valenciana no és neutral. Deu d'estar ben content amb la destrossa que està infringint al nostre territori. A més a més, ens empitjora també respecte a la dimensió tecnològica. Els recursos públics disponibles, cada vegada més escassos (recordem que la Generalitat Valenciana és el govern autonòmic més endeutat d'Espanya), són destinats a tota mena d'inversions faraòniques i calaixos sense fons (¿trobem les empreses de Terra Mítica, o no les trobem?), de manera que condemnen la població valenciana a una posició subalterna en el conjunt d'Espanya. Pitjor formació en general, pitjor formació en TIC. I això construeix la nostra identitat, de valencians, com a subalterna d'altres, que sí que en saben, o en saben bastant més.\nLes opcions politiques en qüestions que poden semblar tan allunyades de la construcció identitària no són mai neutrals. La identitat no és només una qüestió de llengua. Que també, i el govern del PP a la Generalitat Valenciana, agosaes. La construcció de les identitats és un procés molt complex, en el que intervenen molts elements de l'estructura social que ens rodeja, entre els quals també les tecnologies. Noves o velles. Però, evidentment, si només sabem emprar les velles, aviat ens quedarem obsolets.\nParlarem també de les condicions de vida. Aviat.\nPublicat per Unknown a 11:19 a. m. 5 comentaris\nHui és 6 de desembre, dia de la Constitució. Esta setmana podríem batejar-la com la setmana de la Immaculada Constitució o de la Puríssima Constitució.\nM'he decidit a publicar un Blog, potser com a teràpia. Hi ha gent que publica llibres. D'altres fan articles. Fins i tot hi ha qui fa poemes, i això sí que n'és, de difícil.\nLa meua teràpia té a vore amb el meu país. Quan emprem el terme "país" hauríem d'estar obligats a aclarir de quin país parlem. Jo sempre demane explicacions als meus interlocutors, quan utilitzen este genèric. El meu país no és Espanya. El meu país tampoc no és Catalunya. El meu país és valencià, el País Valencià. Un país que fa patir. Com tots els països. O és que Espanya no fa patir els espanyols?; o Catalunya no fa patir els catalans? Doncs, els País Valencià també fa patir els valencians: és un país normal.\nAixí, sense renunciar a la normalitat de la meua condició de valencià, m'he plantejat escriure. Escriure sobre el meu país i la seua política. Que sí que en té, de política, el meu país. Encara que no ens agrade, o ens faça mal en termes col·lectius.\nEl dia de la Constitució Espanyola de 2005, obric un Blog on parlar (escriure) seriosament (sense crits, ni insults) sobre la conveniència que algun dia el País Valencià tinga la seua. Una Constitució Valenciana, i punt. Quan dius això sempre pareix que estigues obligat a explicar que vols una Constitució Valenciana que convenie la política amb l'espanyola i l'europea. I també amb el món global,... i és clar. És veritat això, però també ho és que els espanyols no mai es justifiquen en la seua voluntat política constitucional. I això que, ara com ara, la seua (nostra?) Constitució és incompatible amb una Constitució Valenciana, nostra (seua?).\nUna Constitució Valenciana podria ser compatible amb una Constitució Espanyola, i ho hauria de ser, sense dubte, amb una possible Constitució Europea.\nAi, però, que lluny estem encara de tot això al País Valencià. La situació política del meu país és, a hores d'ara, patètica, i ja fa anys que ho és. La seua voluntat, la seua 'assertivitat', està molt afeblida.\nLa responsabilitat no és del poble valencià, però. No hi és, si més no, originàriament. I esta és la tesi que defenc ací, i allà on es vullga escoltar el que jo dic: després de trenta anys de funcionament democràtic, la responsabilitat és fonamentalment dels polítics que han dirigit/liderat els partits majoritaris i el govern de la Generalitat (PSOE i PP, en este ordre històric). I com que estos dos partits tenen una matriu política d'arrel nacional nítidament espanyola, la responsabilitat també s'encomana a les opcions polítiques que diuen tindre propostes per una definició nacional alternativa a l'espanyola al País Valencià: especialment a aquells que ens neguen la possibilitat de pensar-nos valencians amb normalitat.\nI este és el principi del Blog que ara comence.\nS'ha dit que si la cultura, que si l'empresariat, que si l'autoodi, etc.\n"La política, estúpids, és la política", que diria un Galbraith tansmutat de politòleg (ell, economista, dèia: 'L'economia, estúpids, és l'economia').\nQuan parlem d'identitat nacional, parlem de política, no de cultura. Això sí: si només és identitat, parlem de cultura; ara, si eixa identitat té un caràcter nacional o no, és una qüestió de política, de voluntat. I en un sistema democràtic, serà en el camp de la política on s'haurà de donar raó d'una cosa o d'altra, de la voluntat o de la seua absència.\nD'esta absència de voluntat n'és clar exemple l'Estatut pactat entre el PSOE i el PP per al meu país, el País Valencià. Pactat, acordat, entre el PSOE i el PP, insistisc. Una absència de voluntat amb una expressió tant transparent com l'anomenada 'clàusula Camps': jo no vull res més (de fet, no vull res), però si algú vol més que jo, jo també vull.\nI el PSOE va i s'hi apunta!! Patètica la voluntat acordada pels dos grans partits per als valencians i valencianes! Per no parlar de la cobertura donada pels principals mitjans de comuniciació al País Valencià, públics o privats. ¿És això responsabilitat del poble valencià? ¿dels empresaris, novament? ¿O del govern i l'oposició?\nObrim, doncs, la discussió. Si voleu, és clar.\nPublicat per Unknown a 10:56 a. m. 8 comentaris


TURÓ DE L’HOME (Parc Natural del Montseny, Barcelona) – esporqueret\nTURÓ DE L’HOME (Parc Natural del Montseny, Barcelona)\nAny de pandèmia. Trescs de proximitat. El Montseny, amb els turons de Matagalls i de l’Home, és un indret emblemàtic per a la gent de la contrada. El Turó de l’Home és el cim més alt (1.706 m), per pocs metres, però el més alt. Aquest cim sempre serà un referent i els corriols que a ell ens porten seran ben fressats.\nL’ascensió al Turó de l’Home, en recorregut circular des de la Font de Passavets, és una ruta que sempre serà “un clàssic”. Aquesta és una ruta de molt bon fer; sense cap dificultat i per senders i corriols ben senyalitzats i fressats. Una matinal agradable per a qualsevol estació de l’any. A l’hivern es pot, fins i tot, tocar neu i admirar els arbres sense el seu vestit primaveral. A la primavera es contemplarà la natura que desperta lentament del somni hivernal. A l’estiu és un lloc ideal per fer una ruta a l’ombra generosa dels faigs i, en acabar, es pot fer un àpat de carmanyola amb els peus en remull dins la Riera de Passavets (just a tocar de la font i de l’aparcament). A la tardor, amb una mica de sort, es podran admirar quatre bolets.\n▶Aproximació (GPS – Global Positioning System)\n◼ Font de Passavets, Parc Natural, Montseny: https://goo.gl/maps/tKFgHhTvAfky9yih8\n◼ Per la C 17, direcció Vic/Ripoll, fins a Tona (4 Carreteres). Des de Quatre Carreteres, continuar a mà dreta per la BV-5303 en direcció a Sant Miquel de Balenyà i Seva. Continuar i enllaçar, a mà dreta, amb la GI-520 en direcció a Viladrau. Passat Viladrau, enllaçar amb la GI-453 i després, a dreta, amb la GI-5201 fins a Sant Marçal. Continuar 6 km per la BV-5114; a mà dreta hi ha l’aparcament prop de la Font de Passavets.\n◼ Hostal 4 Carreteres (Tona, prop de Vic)\nUn bon esmorzar. Des de 1956, aquest hostal i restaurant familiar ha sigut un punt de trobada d’amics, famílies o de camí a la feina. Des de les 6 de la matinada el bar ofereix escalfor, amabilitat, bon humor i millor cafè a tots aquells que volen fer una aturada en el camí.\n◼ Avet Blau Hostal\nRestaurant (km 21 ctra. BV-5114, Santa Fe del Montseny, 08470, Barcelona) Un lloc per fer un bon àpat al migdia. Cuina catalana i casolana. Els caps de setmana és un lloc força freqüentat. Trucar abans és una bona opció.\n◼ Riera de Passavets\nJust a tocar de la font i de l’aparcament. En un dia calorós no és gens mala opció fer un àpat de carmanyola amb els peus en remull dins la riera i gaudir del moment amb els amics després del tresc. Avui ha sigut la nostra opció.\n▶ Qui és qui\nEns agrada el tresc de proximitat: Assumpta (guiatge GPS), Mireia, Lluís i Esporqueret.\n📷 Fets i gent – 10 imatges\nRECORREGUT – Entre faigs i avets\nEl recorregut circular que es proposa consisteix a fer l’ascensió al cim del Turó de l’Home salvant el desnivell de la manera més ràpida possible, fent el cercle contra el rellotge. En aquest cas, l’ascensió serà doble. En primer lloc es fa la pujada a Les Agudes. És una ascensió ràpida des de la Font de Passavets. Des de Les Agudes, amb panoràmiques imponents als Pirineus, es caminarà (NE) per la carena en direcció al Turó de l’Home. En un dia clar, l’espectacle paisatgístic està servit. Des del Turó de l’Home es baixa directament al Coll Pregon i a Rocs Cremats. Des de Rocs Cremats el camí s’endinsa en el misteri de la fageda. Una pista ben senyalitzada ens porta a la Font de Passavets respectant les corbes de nivell. És una baixada també respectuosa amb els genolls; una baixada sota l’ombra generosa dels faigs, a resguard de l’avetosa; una baixada refrescant en sentir el remor de la riera. Al cap i a la fi\nNo vull mes riqueses\nQue les que el bosc m’ha donat\nEls teus rierols d’aigua fresca\nQue neixen del meu passat.\nL’olor d’herba fresca\nQue en llevar-me amb el nou jorn\nEm porta per les dreceres\nBosc endins cap el profon\nDe la verdor mes intensa\nQue jo conec en el mon.\n(Fragment – Poesia al Monseny –\njoancanhosta, 3 març 2008\n▶Vegeu detalls del recorregut (mapa de ruta, km, desnivells, temps invertit, imatges, descripció per trams, etc.) a rutes wikiloc esporqueret: Turó de l’Home des de la Font de Passavets i Les Agudes (circular)\n📷 10 Panoràmiques\nFLORA VORA CORRIOLS\nEl mes d’agost no és el millor moment per admirar la floració de la contrada pels corriols del Montseny. Tanmateix, cada època de l’any proposa el seu encant al caminant. Les milfulles (Achillea millefolium L.) ofereixen un toc de neu endarrerida. La bruguerola (Calluna vulgaris L.) treu la seva floració tímidament. Els caps rodons (Allium sphaerocephalon L.) posen una nota porpra a la carena. Els clavells de muntanya (Dianthus seguieri Vill) mostren la seva delicadesa ciànica. La cua de guilla (Verbascum thapsus L.) està al seu punt més àlgid. La bitxera borda (Vincetoxicum hirundinaria) encara està florint a les cotes més elevades. Els faigs (Fagus sylvatica L.), vestits d’estiu, mostren el que serà l’abundància de la collita tardorenca.\n🌻 Flora en imatges\n◼ Mapa i guia excursionista. Montseny, Parc Natural. E-25. Editorial Alpina, edició 2002.\nPublicat el Agost 20, 2020 Març 25, 2021 per esporqueretPosted in Catalunya, Tresc, Uncategorized\nAnterior Entrada anterior: CAMÍ OLIBA – GR 151 (Etapa 1 – De Montserrat a Castellgalí/Manresa)\nSegüent Entrada següent: RAMAT DE CAMINS


Detenen 9 persones en València que havien estafat fins a 220.000 euros\nEls afectats de l'estafa estan repartits entre Madrid, Barcelona i Càceres\ndimecres, 12 de juny 2019 - 15:56h\nEls detinguts ingressaven els diners en altres comptes per a que els diners foren indetectables | Marta Maseras\nAgents de la Guàrdia Civil de Cullera i de la Pobla de Vallbona han detingut a 9 persones per delictes contra el patrimoni, blanqueig de capitals, estafes, falsedat documental i pertinença a organització criminal. Les detencions s'han produït en el marc de l'operació 'Mutatio'.\nSegons pareix, els detinguts conseguien xecs i pagarés d'empreses i els modificaven les quantitats per a, ràpidament, cobrar-los. Una volta amb els diners, l'organització feia transferències a comptes bancaris per a dificultar el rastreig de les quantitats.\nUn grup molt ben organitzat\nEl grup tenia una jerarquia molt ben delimitada. Les ordres sempre venien de la mateixa persona, que era qui controlava i ho coordinava tot. A més, hi havia integrants que conseguien els xecs, els qui els modificaven i, finalment, els qui els cobraven. Estos últims, al final de la jerarquia, facilitaven els seus comptes corrents per a cobrar els diners robats, a canvi d'alguna classe de favor econòmic.\nDesprés de 7 mesos d'investigació, s'han detingut 9 persones entre els 43 i els 68 anys, d'origen camerunés, congolés i espanyol. Ha calgut registrar, simultàniament, fins a 5 cases repartides entre 4 poblacions de la província de València i un estudi detallat de totes les operacions bancàries per a poder desmuntar tota la trama.\nEn les vivendes dels detinguts s'ha pogut trobar un gran volum de documentació sobre tots els fets delictius dels últims mesos. Els acusats han pogut estafar fins a 220.000 euros d'empreses de Madrid, Barcelona i Càceres. Ara per ara, la instrucció del cas està en els Jutjats de Sueca (la Ribera).\n"ALERTA VALÈNCIA: Alumne de 15 anys apunyala una professora" "Dures paraules del cosí de Reyes, que va sobreviure a l'accident: «Anàvem volant»"


Oferta de empleo de Director de Sala (Barcelona) en Barcelona - Hosteleo.com\nDirector de Sala (Barcelona)\nSeleccionem pel nostre client, important i coneguda empresa catalana amb varies línees de negoci en l'àmbit de la restauració/hostaleria, un DIRECTOR DE SALA DE CERVESERIA pels seus centres més emblemàtics. Amb dependència directa del Director de l'Establiment, es responsabilitzarà de coordinar l'equip de cambrers (20-25 persones), de gestionar la operativa de sala així com de garantir la màxima satisfacció del client seguint els estàndards de qualitat del servei. El perfil de la persona que busquem correspon a un professional preferentment entre 30 i 45 anys amb una marcada orientació al client. Entusiasta, amb habilitats consolidades en gestió, direcció i lideratge de persones, elevades capacitats d’organització i planificació i que disposi de bones habilitats comunicatives, esperit d'equip i motivació pel sector de la Restauració.\nFinalitzat un període de prova, t'oferim un contracte indefinit, un projecte ambiciós i unes condicions retributives atractives en un entorn jove i dinàmic.\n- Motivació constant de l'equip de sala.\n- Planificació de tasques i torns que haurà d'assignar al personal al seu càrrec.\n- Control i gestió de recursos de Sala.\n- Control d'estocs i elaboració de comandes a proveïdors.\n- Assegurar els estàndards de qualitat del producte i servei al client.\n- Supervisió en el compliment dels paràmetres de qualitat.\n- Formació en Hostaleria i/o Turisme, valorant formació complementària en Màster o Postgrau.\n- Experiència mínima de 5 anys en mateixes tasques i lloc de treball. - Experiència en gestió operativa de sala.\n- Experiència en Direcció i lideratge de persones (mínim 10-15 persones).\n- Habilitats de comunicació i comandament.\n- Posseir una clara orientació a la qualitat, excel•lència en el servei, atenció al client i al detall.\n- Experiència demostrable. Haver treballat en restaurants amb gran volum de treball i amb equips al seu càrrec.\n- Imprescindible parlar català fluidament. - Valorable nivell alt d'anglès.\n- Perfil estable i que busqui estabilitat professional.


Neuràlgia del trigemin: Segona operació (1)\nSegona operació (1)\nPer a la segona operació haig de repetir fil per randa el mateix protocol previ que per a la primera: anàlisi de sang, electrocardiograma, radiografia de tòrax, visita a l’anestesista. Em pensava que m’ho podria estalviar però no. Sí que m’ha promès el cirurgià que ara ho farem aviat, que no m’hauré d’esperar tant.\nEfectivament, el 14 juliol 2016, el dia de la Presa de la Bastilla, que per a mi és un dia més de presa de pastilles –disculpes per l’acudit, que no és original–, m’avisen que la intervenció serà el 26 –ingrés el 25. En tots els dies que han passat des de la decisió d’operar-me de nou –10 de juny– no hi ha hagut punxades, i en general poca activitat del nervi (poques tensions, poc moviment de fons), però sé que això és temporal i el fet que hagi coincidit ara no vol dir res. N’hi ha prou amb el mes de maig i els primers dies de juny –després de la primera operació– per estar segur que no m’equivoco amb la segona operació, i el metge tampoc.\nLes conseqüències de la segona operació –el postoperatori i la convalescència– són més dures que les de la primera. Però hi ha una gran novetat: el trigemin no actua, com va actuar des del primer dia un cop feta la primera intervenció.\nLa part esquerra de la cara queda petrificada, encartonada, des d’una mica més avall del pòmul fins a la part inferior de la barra, i de la meitat del llavi inferior fins al darrere de l’orella, incloent-hi gairebé tota l’orella i la part interior de l’oïda. Hi sento, però. És com quan surts de cal dentista però a l’engròs. Saps que bona part d’aquesta paràlisi passarà, però em sorprèn que la insensibilitat afecti només la part inferior de la cara. No havia de ser justament per la zona del pòmul i la part superior de la galta? Sigui com sigui, si funciona (escric aquest paràgraf el dia 29, Santa Marta, quan han passat només tres dies, i toco ferro i m’encomano a la poderosa intercessió d’aquella amiga de Jesús amb prou confiança per poder rondinar sense que ell protestés per tanta queixa), si funciona, deia, benvingudes les insensibilitats. Aquests tres primers dies hi ha pulsacions doloroses diverses prop de les temples o al front, com mals de cap que duressin segons. Molesta, però saps que és temporal, perquè ha anat a la baixa. I tota la part inflamada fa el mal sord aquell dels cops, de les contusions. Cap problema.\nI, com sempre, les nàusees, els marejos, la vista doble i la resta d’efectes especials causats per la medicació, ara reforçada pel suplement vitamínic –destructiu– de l’anestèsia i dels analgèsics que em van donar durant les vint-i-quatre hores posteriors a l’operació: dexketoprofèn primer i paracetamol després. Un cop donat d’alta –al cap de vint-i-quatre hores justes– no he pres cap analgèsic més i potser n’hauria d’haver pres algun; no haurien sigut tan durs segurament els primers contactes amb la realitat, que efectivament han estat una bona bufetada. De fet, si m’han donat l’alta ha sigut perquè el company d’habitació –intervingut del mateix i també per segona vegada– estava fresc com una rosa al cap de vuit hores, mentre que jo continuava força pansit i sense moure’m ni un miŀlímetre. I llavors, és allò que et fas l’home i tal. Les infermeres no m’havien deixat sortir del llit –al contrari que a l’altre– fins que me n’he anat, pràcticament, i no han fet gaire bona cara quan han vist que jo demanava l’alta i el metge me la concedia. En fi, ha anat així: vols fatxendejar –no sigui dit!– i fas el que et manen els dallonses, encara que la resta de tu no pugui dir fava.\n(Queden també les aftes a la boca i les infeccions als llavis i els talls a la llengua i altres qüestions menors que es produeixen cada cop que passo per un hospital. Aquest cop tinc els llavis i la boca fets una calamitat. Ara, això ja s’aparta massa de la intervenció del trigemin, és més cosa meva.)\nEl dia 31, a casa –per sort–, faig una performança com la de fa mig any, que em deixa baldat per a tot el dia. I l’1 d’agost 2016 em penso que he estat a punt de fer-ne una altra, però he aconseguit adonar-me’n a temps i estirar-me al llit abans no fos massa tard. Estic entretingut. Continua l’encartonament de la cara i un cansament i un aixafament generals molt notables. Tot aquest dia 1 ha estat un aquí caic allà m’aixeco.\nHan tornat i han crescut les pulsacions doloroses –de vegades més aviat pessigades– dels primers dies, ara no sols a les temples –o més aviat damunt l’orella, com si fos a l’extrem superior de l’os temporal–, sinó també a les genives, al paladar i a l’oïda. Parlem sempre, esclar, de la banda esquerra.\nEl dia 2 ha desaparegut aquella sensació contínua de no-domini de la situació i decideixo anar una estona al despatx. No sé si he estat imprudent; em diuen que sí.\nCosta ficar aliments a la boca, costa més mastegar, costa parlar, costa més somriure.\n3 agost 2016. S’ha anat reduint la zona d’insensibilitat: ara ja tinc sensibles darrere i sota l’orella, gairebé tot el pavelló auditiu, sota la barbeta i sota el maxiŀlar. Ara bé, tota aquesta zona fa mal: un mal passador, un mal de cop de puny, un mal de ja hi firmo. Continua el cansament: tot cansa desproporcionadament i moltes coses fàcils no les puc fer. Sé que tot això anirà marxant, i aviat, més que tard.\nHa passat més d’una setmana des que em van remenar a fons tota la zona i de moment no hi ha reaccions del trigemin.\nPublico això, de moment, i ja continuaré si hi ha més coses remarcables.\nEnviat pel vigilant a 18:05\nEtiquetes cirurgia, dietari, efectes secundaris, ingrés hospitalari


Article de Miquel Casellas: «Temps de voreres aixecades» | NacióBaixPenedès\nArticle de Miquel Casellas: «Temps de voreres aixecades»\nper Miquel Casellas, El Vendrell, 23 de desembre de 2018 a les 16:27 |\nCalafell ja té un pla de voreres per a diferents zones del municipi i el Vendrell també té pendent les obres que s’han de fer a una part del carrer Dr. Robert que compleix tots els requisits d’una obra en campanya. Tot apunta que els diners aportats per una empresa concessionària del servei d’aigües i clavegueram anirà cobrant en els propers anys els diners aportats en aquesta obra.\nEls electors veuen les obres i el pagament va dirigit cap el futur quan ves a saber qui serà el responsable del consistori, però independentment de la seva identitat tindrà un seguit de compromisos socials que no podrà esquivar gràcies a la feina dels seus predecessors en el càrrec que sempre s’han preocupat pel qui vindrà després d’una manera no gaire positiva.\nCada partit polític té un perfil de votant que ha de mimar més que mai. Un dels col·lectius més treballats durant aquests propers mesos són els jubilats perquè és un col·lectiu que acostuma a complir amb els seus deures davant l’urna. Llavors cada consistori els cuida d’una manera o altre. A vegades es fan trobades de gent gran amb àpats a preus més que populars.\nAltres ajuntaments els hi ofereixen el transport públic gratuït i altres també ho combinen amb tiquets per aparcar a la zona blava durant un temps marcat. Petites estratègies que ajuden a captar vots com la reducció en algun impost municipal com l’IBI per als més grans de 65 anys.\nMunicipals Baix Penedès 2019, Societat


Club de Pàdel Teulada-Moraira | Lliga XVII Club Pàdel Teulada-Moraira\nLa principal novetat pera aquesta lliga es que la inscripció es farà online i amb pagament per mig de tarjeta de crèdit a\nPer a fer la inscripción només serà necesari indicar el NIF dels dos integrants de la parella al formulario habilitat pera fer la inscripció. El següent pas serà fer el pagament amb tarjeta de crèdit.\nEs jugarà del 20 de febrer fins juny a les pistes municipals:\nPeríode d’inscripció del 18 de gener al 5 de febrer.\nEl nombre màxim de parelles serà de 104 distribuïdes en 8 categories, tretze parelles per categoria.\nLa distribució de categories masculines i femenines es realitzarà en funció de les parelles inscrites de cada gènere.\nLa distribució de les parelles per categories es realitzarà per el nivell Sunpad del dia 6 de febrer a les a les 14:00h.\nCada persona sols podrà inscriure`s en una categoria.\nRealitzar una sola inscripció per parella amb pagament per tarjeta de crèdit de 100€ en concepte de:\nHi haurà una reunió informativa el dilluns 13 de febrer al Saló de Plens de l’Ajuntament de Teulada a les 20:00h. És d’assistència obligatòria, al menys un membre de la parella. (1 punt de sanció ).\nAquesta lliga també tindrem els premis económics o de material deportiu als campions i subcampions de cada categoria:\n* Les parelles que vulguen entrar a l’ultima categoria i no tinguen nivell Sunpad, han de enviar un correu electrònic a info@padelteulada-moraira.com amb les següents dades dels dos membres de la parella: nom i cognoms, dni, data de naixement, e-mail, telèfon.\nNivell Sunpad a 23/12/2016\nBUSCAR PARELLA I PARTIDES SUNPAD\nVolem que participis i hem posat a la teua disposició dues possibilitats, que esperem, t’animen a jugar amb gent del teu nivell i et facilite la recerca d’una parella per la propera Lliga XVI Pàdel Teulada o per futurs tornejos.\nSi estàs interessat o interessada en jugar partides amb gent del teu nivell. I que l’evolució del teu joc quedi reflectida en SUNPAD, pots omplir este altre: Fer partides Sunpad\n1. Es realitzarà un llistat en els inscrits per a cada modalitat ( masculí i femení ) on es sumarà el nivell Sunpad que tinga cada jugador a la data indicada ( 06/02/2017 a les 14:00h ) i un mínim de fiabilitat del 40%.


Aparador - AraVallès\nDivendres, 19.1.2018. 07:00 h\nUna aixeta que perd significa 50 litres - Foto: Joseph Greve\nActualment existeixen instal·lacions sanitàries i electrodomèstics eficients capaços de consumir cada vegada menys aigua\nEl gairebé permanent estat de crisi de l'aigua ha comportat una conscienciació per l'estalvi de l'aigua. Actualment existeixen instal·lacions sanitàries i electrodomèstics eficients capaços de consumir cada vegada menys aigua. I és que es calcula que el consum d'aigua a la llar s'ha reduït almenys en un 25% en una dècada. Però que podem fer a casa perquè el rebut de l'aigua encara baixi més i, en conseqüència, puguem limitar el consum?\n9811 lectures Afegeix comentari\nCan Xec és un espai emblemàtic al Vallès que l'any passat va canviar la seva direcció. Un relleu generacional del berenador que significa una aposta per la renovació total de les inst·lalacions, però mantenint els seus valors tradicionals: un espai natural on divertir-se i per compartir amb família i amics. Amb l'inici de la temporada de calçots, de novembre fins a març, el Merendero Can Xec permet degustar calçots de collita pròpia en horts Km. 0. Els millors calçots del Vallès sense intermediaris. llegir més\n5478 lectures Afegeix comentari\nSi tens pensat obrir un negoci al Vallès Occidental t’animem a apostar pel disseny gràfic Terrassa i així estar a prop dels possibles clients que puguis tenir. llegir més\n–Doncs, Apadis, que és una funda-ció amb la qual col·laborem, ens va animar a participar al premi perquè, no no-més complim amb la legislació res-pecte a la contractació de persones amb discapacitats, sinó que supe-rem els ràtios establerts per la llei. llegir més\n2362 lectures Afegeix comentari\nEl sector de la construcción y más concretamente el de la climatización es un pilar importantísimo en todas las ciudades, y Sabadell no iba a ser una excepción, teniendo en cuenta que existen aproximadamente más de 50. llegir més\n2632 lectures Afegeix comentari\nRMG-Redes compta amb més de 50 anys d’experiència en l’àmbit de les xarxes per a pesca i, des del 2010, ha diversificat el seu producte en xarxes esportives i de protecció. llegir més\n27 alumnes van realitzar aquests curs i tots ells ja estan treballant de socorristes a diferents instal·lacions. A Catalunya hi ha una manca de titulats en socorrisme i aquest estiu ha provocat, fins i tot, que algunes instal·lacions no hagin pogut obrir per manca de professionals titulats. llegir més\nEls materials més comuns per a vestir les nostres vil·les i ciutats continuen sent la fusta i els metalls. Una empresa que porta des de 2008 apostant pels seus propis productes homologats i especialitzats en el manteniment de la fusta exterior és IPL Madera. llegir més\nFormar treballadors qualificats; potenciar el sector industrial del metall com a motor de creixement de l’activitat econòmica, i fomentar la col·laboració públicoprivada. Aquests són els tres objectius principals del programa Promoure l’Ocupació a la Indústria Local del Vallès Oriental (OIL) cofinançat per la Diputació de Barcelona i impulsat pel Consell Comarcal del Vallès Oriental i els ajuntaments de Granollers, Sant Celoni, les Franqueses del Vallès, Parets del Vallès, la Garriga, Montornès del Vallès, Montmeló, Cardedeu, Canovelles, la Roca del Vallès, Llinars del Vallès, Santa Maria de Palautordera, Sant Fost de Campsentelles, Vilanova del Vallès, Martorelles, Vallromanes, Caldes de Montbui, la Llagosta, la Mancomunitat de la Vall del Tenes, l’Agrupació d’Industrials del Baix Vallès (AIBV) i la Cambra de Comerç del Vallès Oriental. llegir més\nFa una mica més d'un any es va inaugurar la primera botiga eròtica Lovesexing de Barcelona. Ho va fer al carrer Aragó, molt a prop del temple expiatori de la Sagrada Família, un símbol de la ciutat. llegir més\nEstá claro que no todos tenemos la misma piel y que aunque sí se trata del mismo agente agresor para todos, nos afecta de distinta forma en nuestra piel y cabello. Como últimamente se ha puesto muy de moda la filosofía Do It Yourself (DIY), consistente en la promoción de las manualidades que puede hacer uno mismo, hoy os daremos unos prácticos consejos y remedios naturales que podéis prepararos fácilmente desde casa y que os ayudarán a proteger vuestra piel y cabello de los calurosos días de verano que se avecinan. llegir més\n3469 lectures Afegeix comentari\nL’OIL està cofinançat per la Diputació de Barcelona i impulsat pel Consell Comarcal del Vallès Oriental i els ajuntaments de Granollers, Sant Celoni, les Franqueses del Vallès, Parets del Vallès, la Garriga, Montornès del Vallès, Montmeló, Cardedeu, Canovelles, la Roca del Vallès, Llinars del Vallès, Santa Maria de Palautordera, Sant Fost de Campsentelles, Vilanova del Vallès, Martorelles, Vallromanes, Caldes de Montbui, la Llagosta i la Mancomunitat de la Vall del Tenes. llegir més\nAmb els establiments de Barcelona, Manresa, El Masnou, Berga, Solsona i Puigcerdà Moviscat cobreix les comarques dels principals punts demogràfics de Catalunya. llegir més\n5397 lectures Afegeix comentari\nDivendres, 11.3.2016. 12:30 h\nMorillas i Redcode Agency s'uneixen per crear un nou referent dins del sector del Branding\nMorillas integrarà a la totalitat de l'equip de Redcode Agency amb l'objectiu d'afermar el seu lideratge al món del servei a la marca, i comptarà amb un equip de 83 professionals. L'agència multinacional amb seu a Barcelona aposta, en aquesta nova etapa, per una major orientació a les noves tecnologies i al desenvolupament dels nous canals de relació entre les marques i les persones.\nMorillas, agència multinacional amb seu a Barcelona i oficines a Madrid, Tel Aviv, Sao Paulo i Guatemala, creix amb la fusió amb Redcode Agency, una agència nativa digital creada a Barcelona en 2012. llegir més\n4428 lectures Afegeix comentari\nEl passat mes d’octubre, l’Agència Catalana de la Joventut va portar a terme un càsting entre els titulars de Carnet Jove per seleccionar als nous protagonistes de la campanya 2016. llegir més\n3695 lectures Afegeix comentari


Iglesias (Podem): "L'exemple de Colau omple d'energia per negociar un govern"\nPublicat 19/5/2019 15:58:23 +02:00CET\nGarzón: Colau és l'única candidata a Barcelona que pot enfrontar-se al poder econòmic\nEl secretari general de Podem, Pablo Iglesias, ha assegurat aquest diumenge que l'exemple i el mandat de l'alcaldessa de Barcelona i candidata a la reelecció, Ada Colau, els "omple d'energia per negociar un govern" i demostrar que sí es poden promoure canvis i governar per a la gent humil.\nHo ha dit en un acte al barri barceloní del Carmel amb Colau; el coordinador federal de IU i diputat electe d'Unides Podem, Alberto Garzón; la número quatre de la llista de Colau i regidora, Laura Pérez, i el conseller de districte i membre de la seva candidatura, Pau González.\nHa participat en un acte de Colau per segona vegada en la campanya --precisament en els dos més multitudinaris, que han reunit més de 1.000 persones-- i ha intervingut després de Garzón, que ha dit que és important que guanyi Colau no només per a Barcelona, sinó per avançar cap a una Espanya "republicana i federal".\nIglesias ha defensat que és un mèrit que Colau no s'hagi "venut", perquè l'estructura de poder està construïda perquè així sigui, i ha elogiat l'alcaldessa per aconseguir que Barcelona guanyi prestigi internacional però sense defraudar els barris ni oblidar qui representa.\n"Tenir en Ada Colau una referència, que és una bufetada al cinisme reaccionari que diu que no es poden canviar les coses governant, ens omple d'energia per negociar un govern", i ha afegit que votants que no han donat suport al seu espai polític en altres comicis sí ho faran en les municipals perquè saben que Colau representa els seus interessos.\nFRATERNITAT ENTRE GENERACIONS\nGarzón ha defensat que la candidatura de Colau és l'única a Barcelona que defensa els serveis públics davant les grans empreses i capitals que "han aprofitat la crisi com una forma de saqueig i d'estafa per transferir diners públics a l'àmbit privat".\n"En qui confiaríeu per enfrontar-se al poder econòmic? Colau és l'única capaç a Barcelona" de posar els interessos de les famílies treballadores per davant, ha dit Garzón, que ha apostat perquè Barcelona llanci un missatge de fraternitat i de diàleg.\nDesprés de recordar que té una filla de vuit mesos, ha subratllat que el seu objectiu és que les futures generacions puguin sentir-se algun dia orgulloses del seu passat --el que es fa ara--, com ell se sent orgullós d'anteriors generacions: "Aquesta és una candidatura de fraternitat entre pobles i també entre generacions".


Diversos municipis valencians estudien retirar-li distincions a Zaplana - À Punt\nDiversos municipis valencians estudien retirar-li distincions a Zaplana\nBenidorm, Almoradí i Oriola són els primers municipis que plantegen abordar la retirada del nom de l’expresident d’alguns espais públics.\n24 de maig 2018 - 22:34\nOriola i Almoradí, al Baix Segura, i Benidorm, a la Marina Baixa, estudiaran la retirada del nom d’Eduardo Zaplana dels espais públics d’aquestes poblacions, i també retirar-li les distincions que se li van atorgar quan era president de la Generalitat Valenciana.\nEl també exministre va ser detingut en el marc de l’operació Erial per suposats delictes de suborn, blanqueig de capitals, malversació i prevaricació.\nRetirada de la medalla corporativa de Benidorm\nEl grup municipal de Compromís-Els Verds de l'Ajuntament de Benidorm ha anunciat que demanarà al govern municipal, del PP, que es retire el nom de l’exalcalde de la ciutat de les plaques de la ciutat en les quals figura. Així mateix, reclamaran que el seu nom siga esborrat de l'avinguda Alcalde Eduardo Zaplana, un dels vials de la coneguda com a Via Parc, a l'entorn de Terra Mítica.\nEl portaveu del grup, Josep Bigorra, ha assenyalat que, de moment, farà la petició per escrit i que anirà adreçada a l'executiu municipal, però no ha precisat si més endavant presentarà una moció al ple en termes similars.\nA més, Bigorra considera que a l’exalcalde de Benidorm se li hauria de retirar la medalla corporativa de Benidorm, que li va ser lliurada l'any 2012, quan governava en la ciutat el socialista Agustín Navarro.\nOriola estudia retirar-li els honors\nL'alcalde d'Oriola, Emilio Bascuñana, del PP, ha anunciat que abordarà amb la resta de la corporació municipal la retirada dels honors a l'expresident de la Generalitat i exministre Eduardo Zaplana, l'única persona a qui se li han atorgat les dues majors distincions que l'administració local d'Oriola concedeix.\nZaplana va ser síndic portador de la gloriosa ensenya de l'Oriol l'any 1995 -la màxima distinció de les festes de la Reconquesta d'Oriola, que se celebren pel juliol- i cavaller cobert de la Setmana Santa oriolana al 2003, un privilegi que dóna l'opció d'accedir a l'interior de la catedral durant la processó de Dissabte Sant amb un barret de copa i sense descobrir-se.\nLa retirada d’honors a Zaplana ha sigt sol·licitada per la formació Canviem Oriola, que ha expressat el seu "rebuig a la corrupció i perversió de les institucions".\nAlmoradí estudia retirar-li el nom d’un parc\nL'Ajuntament d’Almoradí estudia retirar el seu nom d'un parc arran de la proposta registrada pel grup municipal d'Esquerra Unida i que serà previsiblement aprovada per unanimitat amb el suport del PP, PSOE i Ciutadans.\nAquesta formació d’esquerres ha proposat una moció d’urgència per a la substitució del nom de la Plaça Eduardo Zaplana, i la corporació municipal ha acordat per unanimitat incloure aquest punt en el pròxim ple per poder acordar la retirada del nom de la plaça que porta el seu nom.


La Policia mata el segrestrador Un segrestrador albanès va morir sota una ràfaga de trets quan la Policia grega va irrompre ahir en un autobús i va alliberar les cinc persones que mantenia com a ostatges. L'atac va posar fi a una crisi de quasi 30 hores. El segrestador exigia 250 milions de dracmes (gairebé 128 milions de pessetes), que li proporcionassin dues armes automàtiques i que se li permetès viatjar a Albània, segons la cadena de televisió «Net». L'autobús transportava passatgers entre Salònica i el nord de Grècia. EP.\nFeliciano serà jutjat aquest mes El «Camarada Feliciano», el darrer líder important del grup rebel Sendero Luminoso de Perú, que va ser detingut despús-ahir després de patir un setge de 1.500 quilòmetres, serà jutjat i coneixerà la seva sort en les pròximes dues setmanes, varen dir ahir fonts judicials. Feliciano serà acusat de «terrorisme i traïció a la pàtria» i segons la legislació peruana li correspon un judici en tribunals militars, que com a màxim duren 15 dies.REUTERS.\nFARC i Govern inicien diàleg dilluns Després d'una violenta ofensiva que va acabar amb la mort de 360 persones entre guerrillers, soldats i policies, i després de dos qüestionats canvis de data, el Govern del president colombià, Andrés Pastrana, i la principal guerrilla del país, les Forces Armades Revolucionàries de Colòmbia (FARC), inicien finalment dilluns les negociacions de Pau. L'anunci el va fer ahir de matinada per l'alt comissionat per a la pau del Govern, Víctor Ricardo, després d'una reunió amb els rebels a la selva.EP.\nMesures davant possibles atemptats Bèlgica va reforçar ahir les mesures de seguretat, dos dies abans del final d'un ultimàtum del Grup Islàmic Armat (GIA) en què va amenaçar de perpetrar atemptats al país, segons varen anunciar fonts del Ministeri belga de l'Interior. «L'amenaça del GIA s'ha pres seriosament, i hem reforçat la seguretat passant a la fase 2 del dispositiu», va indicar un responsable del Ministeri de l'Interior, afegint no obstant que les autoritats «no volen dramatitzar i crear un moviment de pànic».EP.\nUna parella esclavitzava una nina Una parella novaiorquesa va ser acusada ahir de forçar una jove nigeriana a realitzar treballs de servitud contra la seva voluntat i podrien ser condemnats a una pena de deu anys de presó, va informar l'oficina de la fiscal federal de Manhattan, Mary Jo White. Funcionaris federals de la policia varen arrestar i varen acusar Ifema Udogwu, una ciutadana naturalitzada nord-americana i el seu marit, Prosper, d'obligar la nina a treballar com una esclava a la casa d'ambdós des dels 13 fins als 22 anys.EP.\nDavalla la presència de dioxines La dioxina es troba entre els contaminants orgànics més presents en el medi ambient, segons el primer informe conjunt elaborat per la Comissió Europea i l'Oficina Estadística de les Comunitats Europees (Eurostat) en què s'analitzen 60 indicadors qualitatius de pressió sobre el medi ambient originada a la Unió Europea per l'activitat humana. Luxemburg i Bèlgica són els països que més emissions de dioxina llancen a l'aire. Encara que a nivell europeu ha descendit, sobretot a Suècia, la seva presència a Espanya, Itàlia i Portugal augmenta.EP.


DESENFOC productora audiovisual a les comarques de Girona\nProducció i realització de Vídeo Contacta'ns\nTens una idea? parlem-ne Contacta'ns\nUna imatge val més que mil paraules, el vídeo té 25 imatges per segon. Contacta'ns\nA Desenfoc estem col·laborant amb continguts audiovisuals per a la Fundació Elna. Aquesta fundació treballa amb discapacitats intel·lectuals a les comarques de Girona i està a punt d'inagurar la seva nova pàgina web.\nJa podeu veure el Videolyric de la cançó "Contigo estaré bien" que Desenfoc ha produït i realitzat per a Juantxo Skalari & La Rude Band.\nProperament començarem la gravació d'un clip musical per a la cantautora cassanenca Marta Pérez. El clip es gravarà a la ciutat de Girona.\nA Desenfoc col·laborem amb continguts audiovisuals per a la Fundació Elna. Aquesta fundació treballa amb discapacitats intel·lectuals a les comarques de Girona i està a punt d'inaugurar la seva nova pàgina web.\nBENVINGUTS A DESENFOC\nDESENFOC és una productora audiovisual jove que ha nascut de la necessitat d’oferir un producte que, amb el temps, ha ocupat un lloc molt important dins la societat: el vídeo, present i futur.\nDESENFOC t’ofereix la possiblitat de produir i realitzar el teu vídeo corporatiu, promocional, institucional, reportatge, vídeo musical, esdeveniment, ...\nEns agrada treballar amb la professionalitat que el client es mereix, i per això ens agrada oferir la màxima qualitat, dedicació i creativitat.\nEns agrada treballar intensament les tres fases del producte audiovisual.\n"On es comença a gestar un projecte."\nDes de DESENFOC us assessorem sobre quin és el millor producte i ens encarreguem de donar-li la forma adequada per arribar al receptor de la manera més atractiva possible.\n"On s’executa la idea."\nUn cop definit el guió és l’hora de fer-lo possible. DESENFOC treballa amb un conjunt de professionals altament qualificats i disposa de l’experiència necessària per executar qualsevol projecte.\n"La part final del projecte."\nA DESENFOC preparem el producte per entregar-lo al client amb el format adequat, perquè arribi al seu receptor de la manera més òptima i amb la màxima qualitat possible.\nConsulta'ns la teva idea\nSi tens una idea i la vols fer realitat, no dubtis en posar-te en contacte amb nosaltres i proposar-la!!\nAssessorament professional de les opcions que ofereix el sector audiovisual, les novetats tecnològiques i els costos. Ajuda en la identificació de les necessitats del client i presentació de les solucions adequades per a la producció i realització d’un producte audiovisual.\nVídeos corporatius i professionals\nProducció i realització de tota classe de vídeos corporatius i promocionals per a empreses, institucions, entitats, negocis, espectacles i esdeveniments.\nProducció i realització de vídeos de promoció d’un producte o servei específic, mostrant-lo d’una manera atractiva per a la seva presentació al públic.\nReportatges de jornades i esdeveniments\nEnregistrament i realització de reportatges o càpsules informatives per a l’organització de qualsevol esdeveniment esportiu, cultural, social, institucional...\nEnregistrament i realització multicàmera de qualsevol esdeveniment esportiu, cultural, social, institucional, ...\nProducció i realització de videoclips, concerts o clips promocionals per a grups musicals i/o companyies d’espectacles.\nServei d’operador de càmera, tècnic audiovisual i producció per a productores externes.\nProducció i realització d’altres productes com vídeo tutorials, vídeo currículums, vídeos familiars, festes privades, casaments, ...\nPots veure tots els nostres vídeos al nostre canal de vimeo!\nMarta Pérez "Barcelona"\nSweet Swing "L-O-V-E"\n"Contigo estaré bien" de Juantxo Skalari & La Rude Band\nMusical Groove Collective\nConcert de Manuela Paz a la Sala Bikini de Barcelona\nNarcís & Eva\nUn Todo "Esperança Boada"\nFundació Elna Taller Bodyfit\nAuditori de Barcelona "Josep Valldeneu"\nFacebook, twitter i Vimeo!\nUtilitza el formulari per fer-nos arribar qualsevol consulta o demanar pressupost. Et respondrem tan aviat com ens sigui possible.\nDesenfoc.catCassà de la Selva (Girona)\nTelèfon 0034 699 55 95 40\n@GironaLabs ha personalitzat aquest tema original de ThemeFisher.


ARAMULTIMÈDIA - L'Unión Alcoyana FS tanca la temporada a domicili davant l'Elx B\nL'Unión Alcoyana FS tanca la temporada a domicili davant l'Elx B\nEs baixa el teló de la temporada per a l'Unión Alcoyana FS. L'última cita serà a terres il·licitanes per jugar davant el filial de l'Elx. Encara amb les males sensacions de l'últim partit perdut davant l'Horadada, el míster Javi Silvestre podrà comptar amb Jacobo i Gabri en porteria. Com a jugadors de camp estaran Pablito, Iván Verdú, Víctor, Nando i Gomis.\nSón baixes segures Dako i Iñaki, mentre que són baixes quasi segures les de Mauro Verdú, Gabri Sellés i Mauro Pastor. En l'anada, els alcoians guanyaren als del Baix Vinalopó per 5-4 en els últims segons de partit. Siga quin siga el resultat, l'Unión Alcoyana quedarà en l'onzena posició. En l'última jornada només està en joc el descens entre Xaloc, Callosa i Calp.\nEs baixa el teló de la temporada per a l'Unión Alcoyana FS. L'última cita serà a terres il·licitanes per jugar davant el filial de l'Elx. Encara amb les males sensacions de l'últim partit perdut davant l'Horadada, el míster Javi Silvestre podrà comptar amb Jacobo i Gabri en porteria. Com a jugadors de camp estaran Pablito, Iván Verdú, Víctor, Nando i Gomis. Són baixes segures Dako i Iñaki, mentre que són baixes quasi segures les de Mauro Verdú, Gabri Sellés i Mauro Pastor. En l'anada, els alcoians guanyaren als del Baix Vinalopó per 5-4 en els últims segons de partit. Siga quin siga el resultat, l'Unión Alcoyana quedarà en l'onzena posició. En l'última jornada només està en joc el descens entre Xaloc, Callosa i Calp.


El Teatre Lliure reprèn les funcions d''El quadern daurat', l'exitosa adaptació de Carlota Subirós de la novel·la homònima de Doris Lessing / Sílvia Poch\nRedacció 14/10/2020 7:00 pm\nL’obra El quadern daurat, l’adaptació de Carlota Subirós de la novel·la homònima de Doris Lessing (Premi Nobel de Literatura 2007 i Premi Internacional de Catalunya 1999), torna a la Sala Fabià Puigserver del Teatre Lliure del 16 d’octubre al 8 de novembre. Es tracta de la primera versió teatral que s’ha fet d’aquesta obra, considerada una de les grans novel·les del segle XX. Després d’una setmana en cartell, la pandèmia de la COVID-19 va obligar a la cancel·lació de l’espectacle, que es representa ara amb alguns canvis. D’una banda, la Carlota Olcina substituirà la Marta Ossó en el paper d’Ella i Marc Tarrida, en Guillem Barbosa en el de Tommy. El muntatge, a més, redueix la seva durada a 2 hores per la supressió de la mitja part, com recomanen els nous protocols de prevenció de la pandèmia.\n‘El quadern daurat’ torna a la Sala Fabià Puigserver del Teatre Lliure del 16 d’octubre al 8 de novembre / Sílvia Poch\nEn conjunt, és el retrat fragmentat de la vida d’una dona compromesa durant els anys 50, en plena Guerra Freda i amb l’aparició del feminisme al rerefons. L’obra aborda temes com la maternitat, la decadència moral, els valors, la independència personal… L’espectacle parla d’una dona que entra en crisi amb cada aspecte de la seva vida i intenta posar ordre en tot el caos buscant la veritat. Wulf –de soltera Anna Freeman– és una ànima lliure, o que lluita per ser-ho i per controlar i canalitzar el patiment que arrossega pel caos interior que sent que viu. I la seva manera de fer-ho és escrivint.\nPel que fa a l’escenografia, l’escenari juga amb el concepte d’habitació pròpia, les parets de la qual són les pàgines dels quaderns que l’Anna Wulf escriu. És a través de la llum i el color que s’ha pogut fer una traducció plàstica dels diferents quaderns. La interpretació a escena es combina amb material audiovisual que donarà vida el contingut del quadern negre.\nCarlota Subirós va llegir la novel·la quan tenia poc més de 30 anys i va quedar atrapada al “magma de totes les seves capes superposades”. “S’anava fent cada vegada més forta la sensació que estava assistint al desplegament d’una intimitat com mai no havia trobat en la literatura“, confessa la directora, que porta de nou a un escenari aquesta obra que la va trasbalsar. De fet El quadern daurat és la segona obra de l’escriptora britànica que Subirós adapta al teatre ja que, el 2008, va estrenar Jugar amb un tigre, també al Teatre Lliure. Manté l’estructura fragmentada de la novel·la i funciona com un calidoscopi en el qual es barregen les històries dels quatre quaderns.\nNova Navas protagonitza ‘El quadern daurat’, adaptació de Carlota Subirós de la novel·la de Doris Lessing / Sílvia Poch\nAmb Nora Navas –que ha treballat amb directors com Xavier Albertí, Lluís Pasqual, Carol López i Joan Ollé a més de molts altres–, interpreten El quadern daurat actors com Javier Beltrán, Marc Tarrida, Mia Esteve, Montse Esteve, Jordi Figueras, Carlota Olcina, Fèlix Pons, Vanessa Segura i Anna Güell, entre molts d’altres, ja que es tracta d’una obra amb un ampli repartiment de 18 actors i actrius.


El Casal d'estiu ja és aquí!!!!\nDesprés d'una setmana súper intensa de preparació per fi dilluns vam començar el casal d'estiu!!!!\nPer ara estem suuper contentes de com està anant i els infants ho estan gaudint a tope, així que molt guai tot!!!\nVolem aprofitar per donar les gràcies a l'escola Camí del Mig per deixar-nos els espais i a totes les famílies i infants per fer confiança en nosaltres i venir al Casal d'estiu! I us deixem un recull de fotos d'aquests dies


L’Associació Àmbit B30 estableix les primeres línies d’actuació del Pla de Treball pel 2014\nLa reunió de la Comissió Executiva (CE) de l'Associació Àmbit B30, encapçalada per Josep Monràs, president de l'Associació i alcalde de Mollet, ha tingut lloc a l’edifici del Vapor Gran de Terrassa\nLa reunió de la Comissió Executiva (CE) de l'Associació Àmbit B30, encapçalada per Josep Monràs, president de l'Associació i alcalde de Mollet, ha tingut lloc a l’edifici del Vapor Gran de Terrassa i ha estat centrada en el desenvolupament dels diferents aspectes que integren el Pla de Treball, que l’Associació Àmbit B30 va aprovar per aquest 2014 en la darrera reunió del Consell General.\nLa trobada ha comptat amb l’assistència dels diferents integrants de la Comissió Executiva. D'una banda, la vicepresidenta del bloc d'Ajuntaments i Administracions Públiques, Isabel García, alcaldessa de Santa Perpètua de Mogoda; Joan Carles Sánchez, alcalde de Sabadell i secretari de l’Associació; el representant del bloc d’Universitats, Manel Sabés, vicerector de Relacions Institucionals i de Territori de la UAB; el representant del bloc de Centres de Recerca i Parcs Tecnològics, Antoni Peñarroya, president de la Fundació Ascamm; i el vicepresident del bloc d’Organitzacions Empresarials, Ramon Alberich, president de la Comissió d'Internacionalització de la Cambra de Comerç de Sabadell. També han assistit el tinent d’alcalde d’Urbanisme de l’Ajuntament de Sabadell, Josep Ayuso; el tinent d’alcalde d’Economia, Empresa i Ocupació de l’Ajuntament de Sant Cugat del Vallès, Carles Brugarolas i el tinent d’alcalde de Desenvolupament Econòmic de l’Ajuntament de Cerdanyola, Francisco Ortiz.\nUn dels temes importants de la trobada ha estat el document de “Priorització d’actuacions en infraestructures i serveis de mobilitat del corredor de la B-30”, on s'ha fet un repàs de la situació de l'estudi, després del treball dels darrers mesos per poder arribar a un posicionament comú, amb les diferents sessions de treball en què les organitzacions integrants de l’associació han pogut fer aportacions al document. Cal recordar que aquest informe té com a objectiu la definició d’una agenda de priorització de les actuacions dels sistemes de mobilitat públic i privat en aquest territori des d’una perspectiva global i col∙laborativa entre les organitzacions dels 23 municipis. En aquest sentit Josep Monràs s’ha mostrat satisfet per la feina feta i ha explicat que\nel document està molt avançat i que, després d’uns quants mesos de treball de l’Associació Àmbit B30 a través del Grup de Treball de Territori amb el suport de la Diputació de Barcelona, en les properes setmanes estarem en disposició de presentar-ho públicament.\nL’alcalde de Sabadell i secretari de l’Associació, Joan Carles Sánchez, ha manifestat, en relació al document, que\nrecull 62 propostes per a una B30 més competitiva, defineix un sistema d’infraestructures i de serveis de mobilitat que permet la connectivitat i la cohesió socieconòmica i estableix una agenda prioritzada d’actuacions seguint criteris de competitivitat, sostenibilitat i eficàcia a tot el territori de la B30.\nS’ha fet també repàs dels diferents projectes que l’Associació va començar a desenvolupar en aquest territori fruit de tot el procés de treball i reflexió amb les organitzacions que en formen part i sobre els quals s’està treballant en la línia d’estudiar com poden tenir impacte real sobre el territori i que a mitjà termini tinguin un efecte dinamitzador que ajudi a la reactivació econòmica. És el cas dels projectes “HubB30, Advenced Manufacturing”, “Smart B30” i Núvol B30”.\nUn altre dels temes destacats de la reunió ha estat el Saló Internacional de la Logística i la Manutenció (SIL), que enguany se celebrarà a Barcelona del 3 al 5 de juny. L’any passat l’Àmbit B30 ja va participar en aquest certamen quan tot just feia un mes que s’havia constituït com a associació i, tot i el poc temps, la valoració va ser positiva pel fet d’haver tingut presència en una Fira d’aquestes característiques. És per aquest motiu que des de l’associació es volen estudiar les possibilitats de tornar a participar en aquesta nova edició.\nD’altra banda, durant el transcurs de la Comissió Executiva, s’ha plantejat iniciar una nova línia de treball encaminada a reflexionar sobre les polítiques comuns que han de permetre mantenir i fomentar la manufactura avançada en tot el territori, obrint així un espai de reflexió, de participació i d'intercanvi d'experiències a través de l'organització de jornades o sessions de debat que ajudin a definir quina és la política industrial en l’aposta per situar l’Àmbit B30 com a territori innovador i competitiu.\nCategories: Economia i treball, Mobilitat i transport, Sostenibilitat\nTags: Àmbit 30, espai públic, mobilitat


La bronca de Rajoy a Jordi Évole en 'Salvados' - Qué!\nLa bronca de Rajoy a Jordi Évole en 'Salvados'\nL'entrevista del periodista Jordi Évole a Mariano Rajoy, realitzada el passat dimecres i emesa ahir en prime time, era un dels programes més esperats. No va decebre: l'entrevista va ser dura i amb moments tensos, i fins va incloure un reny de Rajoy del periodista per considerar que la seva visió era massa negativa, i que això no contribueix al progrés del país.\nÉvole va preguntar al president del Govern insistentment sobre la corrupció, que aquest va admetre com un problema, però que va seguir atribuint a “casos aïllats”. “La immensa majoria dels polítics i empresaris són honrats”, assenyalava una i altra vegada. I afegia: “ No és notícia que una persona no sigui corrupta. I la immensa majoria no ho són “. També va negar que la corrupció a València fora sistèmica.\nPel que fa als casos de corrupció que han esquitxat directament al Partit Popular, Évole també va ser dur, li va mostrar els vídeos en què sortia elogiant polítics ara embolicats en sengles casos de corrupció, des Jaume Matas a Carlos Fabra, i els va mostrar la portada dels SMS de Bárcenas. “ És la portada que més l'ha perjudicat? “.\n“ Em penedeixo d'haver enviat aquests SMS, però no s'encerta sempre en la vida “.\nUn dels moments més tensos de l'entrevista va ser el negat del president del Govern. Fent al·lusió al seu “sentit comú”, que ell té a gala en política, Évole li va anar desgranant a poc a poc temes concrets dels que li preguntaven si li semblaven de sentit comú: el salari mínim, l'IVA de bolquers i compreses, que l'Església no pagui IBI … Rajoy va acusar Jordi Évole de veure sempre el negatiu. “ Cal tenir una visió més global “. Rajoy va reivindicar a Espanya com un gran país, va presumir de la Sanitat pública, o de ser un dels països a què vénen més estudiants Erasmus.\n“ Com li agradaria que fos recordat el seu mandat? “, va voler acabar Évole. “ Doncs com una persona que va ser honesta amb els seus compatriotes i que va ser independent i que va poder haver-se equivocat i que va haver de prendre decisions difícils que en circumstàncies normals no ho faria però que només va mirar per l'interès general i va procurar preservar la independència del Govern. I la preservi, creieu-me “.\nArtículo anteriorWarriors vuelven a ganar y empatan marca; James brilla con los Cavaliers\nArtículo siguienteAlt Urgell, 4 d'abril 2016: CATÀLEG DE BÉNS PROTEGITS DE LA SEU D'URGELL


L’empremta de les lletres de l’alfabet grec en el vocabulari tecnicocientífic i humanístic | Aracne fila i fila\nL’empremta de les lletres de l’alfabet grec en el vocabulari tecnicocientífic i humanístic\nSabíeu que no menys d’un 30% del lèxic usual del català és d’origen grec? Voleu saber quina és l’empremta de les lletres de l’alfabet grec en el vocabulari tecnicocientífic i humanístic català, tal com se’ns demanava a El Fil de les Clàssiques?\nHem treballat tots plegats de valent i finalment tenim el goig de presentar-vos el nostre treball cooperatiu:\nAlumnes de Grec\nThis entry was posted in General, Grec 1r, Grec 2n and tagged Alfabet grec, Ciències, Competència lèxica, Etimologia, Lletres, Lletres de l'alfabet grec, Matemàtiques on 10 octubre 2011 by Margalida Capellà Soler.\n← Officina Litterarum Latinarum Aenigma styli →\n26 thoughts on “L’empremta de les lletres de l’alfabet grec en el vocabulari tecnicocientífic i humanístic”\nMargalida Capellà Soler Post author 10 octubre 2011 at 16:19\nEnhorabona, alumnes de GREC! Pensava que mai no arribaria a veure a la llum aquest projecte cooperatiu. Realment si tots treballem junts, podem aconseguir meravelles com aquesta. Moltíssimes gràcies! Sens dubte, les lletres de l’alfabet grec les trobem en el vocabulari tecnicocientífic i humanístic del català i de la major part de les llengües modernes. El grec és ben viu i paga la pena estudiar-lo!\nfranco.paula0920 12 octubre 2011 at 11:00\nHe anat passant les diapositives,i m’ha semblat molt interressant perquè et dona moltes definicíons de paraules com “analfabet” i amés hi ha temes de tot: Matemàtiques, ciències naturals etc..\nI cada vegada et dones més compte que el grec ha sigut molt útil i ho segueix sent a la nostra societat!\nCristina Berjano 13 octubre 2011 at 14:18\nNo pensava que hi hauria tantes paraules que començecin per les lletres del alfabet grec, havia escoltat les habituals com ara alfabet, delta.. però mai m’havia fixat en les altres.\nlourdes caparros 13 octubre 2011 at 14:21\nabans de començar a estudiar grec no m\_’imaginava que hi hagesin tantes lletres gregues per tot arreu, hi han moltes lletres per llocs en els que mai podria arribar a veure. Felicitats\nLiisa 14 octubre 2011 at 13:31\nUn trabajo muy interesante! He dado cuenta que se utilizan mucho a algunas de las letras griegas, como alfa, beta y gamma. Pero no sabía que otras también, por ejemplo me sorprendió que hay tan muchas palabras con sigma.\nElisa Moya 22 octubre 2011 at 18:29\nM’ha semblat molt interessant veure aquestes diapositives, ja que son molt entretingudes i t’ensenyen moltes coses que potser no sabias abans. No pensava que hi havien tantes paraules que provenien de l’alfabet grec.\nmhirou.lhassan2011 2 novembre 2011 at 09:56\nNO sabia que un 30% de la llengua catalana provenia de la llengua grega pensava que nomès provenia del llatí però ara veig que la llengua catalana no nomès s’ha basat en una llengua sinó que s’ha basat en més d’una llengua diferent.\nMargalida Capellà Soler Post author 2 novembre 2011 at 15:54\nIhassan, els romans ens varen introduir una bona part dels hel·lenismes.\nEulàlia 25 novembre 2011 at 14:23\nAixò demostra un cop més quant de grec conservem en les llengües que parlem. Vale!\nMartí Palma 25 setembre 2012 at 14:41\nVeure aquest treball, donar-te compte que el grec encara s’usa i saber que el que està estudiant a classe i el que tothom et deia que no et servirà de res, si que et servirà. Això m’ho ha fet veure! Molt bon treball la vritat!\nirina 4 octubre 2012 at 14:13\nHe sentit moltes expresions o paraules que venen d’origen grec però fins ara no m’en havia adonat, ara gràcies a aquest apunt he pogut veure que el grec s’ha difos per tot arreu! Tot i que hi ha algunes paraules que no havia sentit mai com per exemple alfa privativa.\nAndrea Balart 4 octubre 2012 at 16:22\nXAIPETE! No sabia que menys d’un 30% del lèxic usual del català és d’origen grec. Tot i que ja coneixia algunes paraules com analfabet o alfanumeric o gammada. D’altres no les coneixia com etacisme, alfaponètica.\nAna Mª Falcón Durán 21 setembre 2013 at 20:09\nPensava que no arribaria al 30 % del nostre vocabulari, que seria menys. He estat mirant la presentació i no sabia que molts dels termes que utilitzem per parlar provenen del grec. Fa un parell de dies no hauria tingut ni idea però ara ha sigut llegir les paraules i venir-me a la ment l’alfabet grec, crec que m’estic contagiant amb el “virus”, jaja!\nMargalida Capellà Soler Post author 21 setembre 2013 at 20:42\nRealment, Ana Mª, amb tota la feinada que has fet avui crec que ja pateixes d’alfabetomania! Benvinguda al món grec!\nL. Arcas 26 setembre 2015 at 23:24\nHe vist totes les diapositives, i des de la número 1 fins la última, m’han semblat molt interesants, ja que a més de que no sabia que el 30% de les paraules del català provenen d’origen grec, moltes de les paraules no sabia ni que existien, en general la presentació en diapositives m’ha semblat molt interesant i curiosa al mateix temps, perquè està molt bé, ja que t’afegeix una explicació de cadascuna de les paraules expostes.\nMargalida Capellà Soler Post author 5 octubre 2015 at 18:27\nUso científico del alfabeto griego\nMargalida Capellà Soler Post author 27 gener 2016 at 10:54\nMaria Sorribes 4 octubre 2016 at 15:53\nHola,que interessant ha estat aquesta espècie de powerpoint, he pogut aprendre els usos de les lletres gregues en els àmbits de la ciència i la llengua i a sobr el seu valor en números.\nJo recomanaria a tothom estudii ciències i lletres que s’ho mirés.\nPaola 17 octubre 2017 at 15:53\nM’ha semblat molt interessant l’explicació de moltes de les paraules i el fet de que parlés de les partícules i del significat d’alfa, beta i tot això ja que per exemple les partícules son una cosa que jo e tractat a física i química i de la quel no sabia el seu origen.\nMikela Urciuoli 17 octubre 2017 at 16:07\nNo sabia que almenys un 30% que l’lexic utilitzat en el català és d’origen grec. I molt menys sàvia que la lletra alfa estava en les ciències, a la matematiques, a les llengües i en les ciències socials. Però m’agradat molt l’article, ja que no està gens malament aprendre, a més a més amb aquest article també t’adones que la cultura clàssica esta a tot arreu.\nMaria Martínez i Hèctor Fernàndez 10 octubre 2019 at 10:59\nMai m’havia parat a pensar que almenys un 30% del el lèxic utilitzat del català prové del origen del grec. També m’agrada molt perquè et parla de molts temes ja siguin científics o clàssics com per exemple del àmbit científic: astronomia i matemàtiques i del àmbit filosofi Aristòtil i Plató\nClara i Martí 10 octubre 2019 at 11:12\nNo teniem ni idea de que el 30% del lèxic que s’utilitza en català avui en dia prové del grec, els significats de les lletres com alfa i beta ens han semblat molt interessants i com s’apliquen a les ciències també, i ens ha semblat molt interessant també com descriu i compara les lletres.


Els Capgrossos de Mataró ila Jove de Tarragona sumen el 3de9f – Fes Ta Festa – La cultura popular a la ràdio i a internet\n5 juny 2017Crònica castellera\n3 de 9 amb folre dels Capgrossos\nAquest cap de setmana han pujat 13 novetats al Baròmetre. En els nou pisos anotem el 3de9 de la Jove de Tarragona i el dels Capgrossos de Mataró. També sobresurt el Pde7f dels Xiquets de Tarragona. En la gamma de 8 entren el 2de8 dels de Gràcia i dels Xiquets de Tarragona. També el pilar de 6, ara descarregat, per la Joves de Valls. Un espadat de 6 que també ha sumat la Vella de Valls. En els set pisos incorporem el 2de7 dels Bordegassos de Vilanova, el 7de7 dels de Sant Pere i Sant Pau, el 3de7 amb agulla dels d’Esparreguera i el 4de7 dels de Vila-seca. En la gamma de 6 tres estrenes: el 4de6 amb agulla dels de Montcada i Reixac i el 4de6 amb agulla i el 3de6 de la colla internacional de Londres.\nLa crònica de la Revista Castells: Pluja repartida de castells de 9\nL’estat de la temporada i totes les estrenes al web i App del Baròmetre Casteller


Prop d’una quarantena de projectes artístics interpreten el concepte del refugi a l’exposició del programa Art i Escola que s’exhibeix a ACVic | MONMAR COMUNICACIÓ\nEstas aquí: Inici » art » Prop d’una quarantena de projectes artístics interpreten el concepte del refugi a l’exposició del programa Art i Escola que s’exhibeix a ACVic\nPer monmarcom · maig 17, 2019 · No hi ha comentaris\nart · Tagged: ACVic, Art i Escola, el refugi\nVic, maig de 2019.- Des del refugi físic d’una capsa fins a l’emocional de la família i l’amistat passant pel natural d’una cabanya o un niu. Fins a 38 projectes artístics interpreten el concepte del refugi a l’exposició del programa Art i Escola que s’ha inaugurat a ACVIC Centre d’Arts Contemporànies i que, en la seva vuitena edició, es referma com el referent a Catalunya en l’ensenyament de l’art als centres educatius. “Malgrat el tema és complex, les propostes d’aquesta edició són molt creatives i s’han treballat des de diferents àmbits”, com explica Maite Palomo, gerent d’ACVic Centre d’Arts Contemporànies. El programa, que impulsen ACVic i el Centre de Recursos Pedagògics d’Osona, ha tingut la participació de 37 centres educatius de sis comarques i “ha estat tot un èxit un any més”, com assenyala, Imma Verdaguer, directora del Centre de Recursos Pedagògics d’Osona.\nL'exposició exhibeix 38 projectes sobre el refugi d'escoles de diferents comarques.\nL’exposició recorre el concepte del refugi des de diferents àmbits i segons la interpretació que n’ha fet cada centre. Així, podem veure des de les cabanyes creades pels alumnes pesl fasdfadfsafdsadfs temps (ca incentivar la capacitat creativa dels seus alumnes i, per exemple, tres educatius. l temps (capalaalaaadfadfsade 4t de Secundària de l’Institut Moianès, de Moià, com a record d’un joc d’infància o bé espai de trobada amb els amics, fins a màscares que descobreixen el ‘jo íntim’ dels estudiants de 4t d’Educació Secundària de l’Institut Les Margues de Calldetenes; o bé el teatre de l’escola que, en el cas de l’Escola Rocaprevera de Torelló, va ‘refugiar’ als alumnes de 3r i 4t de Secundària mentre hi passaven una nit junts per estrènyer llaços. Però també l’art pot ser refugi en si mateix i crear peces artístiques a partir d’objectes de rebuig, com han fet els alumnes de 2n de Secundària de l’Institut La Plana de Vic.\nEl refugi adquireix en alguns treballs connotacions lligades a l’àmbit de les emocions i aficions però també socials i reivindicatives. Nausica Estragués, de 3r de Secundària, de l’Institut Miquel Martí i Pol de Roda, explica que han enfocat el seu projecte cap a la música “perquè ens refugia a tots ja que cadascu té aquella cançó que li agrada més”. Per la seva banda, alumnes de 3r i 4t de Secundària de l’Institut Jaume Callís de Vic han gravat un vídeo amb una mandala gegant on cada una de les flors és un treball personal i reflexió sobre el refugi. Els refugiats són també l’objecte dels treballs més socials de l’exposició i protagonitzen, per exemple, els projectes dels alumnes de 3r de Secundària de l’Institut Moianès, de Moià, que els va portar a reflexionar sobre les seves problemàtiques i a crear maquetes amb els mitjans de transport que utilitzen. També els alumnes de 5è de Primària de l’Escola Josep Maria Xandri, de Sant Pere de Torelló, tracten en el seu treball el tema de les persones refugidades.\nLa majoria de les escoles han treballat el projecte des d’un curs en concret, majoritàriament de Primària i Secundària, però també hi ha escoles que ho han fet amb tots els alumnes del centre, com l’Escola Vedruna, de Tona, on han organitzat el Festival del refugi, que va idear tretze espais al pati de l’escola on es proposaven diversos temes com a refugi: els animals, el joc, la música i dansa, etc. També ho han treballat tota l’escola al Zer El Cardener-Escola Sant Esteve i Escola Joan de Palà, de Valls de Torroella i la Coromina (Cardona), amb un projecte que va finalitzar amb una performance; l’Escola Miquel Martí i Pol, de Lliçà d’Amunt, on van habilitar la construcció d’un refugi col·lectiu on tothom va poder mostrar les seves manifestacions artístiques; l’Escola El Gurri (ZER Guilleries), de Taradell; l’Escola El Vinyet, de Solsona; el Col·legi Mare de Déu de la Gleva, de Les Masies de Voltregà; i l’Escola L’Agullola de Rupit i Pruit.\nMoment de la inauguració de l'exposició que impulsen ACVic i el Centre de Recursos Pedagògics d'Osona.\nEn total, el programa Art i Escola aquesta edició superat els 3.300 participants de sis comarques diferents: Osona -majoritàriament-, però també el Ripollès, Bages, Solsonès, Vallès Oriental i Moianès. El disseny de l’exposició ha anat a càrrec de l’equip d’ACVic que, a banda de Maite Palomo, està també format per Carles…, Bruna Dinarès i Elisabet Wenceslao. Aquesta edició del programa s’ha dedicat a l’artista Fina Padrós, assessora del programa i desapareguda recentment.\nL’Art i Escola al Vallès Oriental preparar la seva exposició\nEl programa Art i Escola ha crescut per tercer any consecutiu al Vallès Oriental on també s’ha dut a terme de la mà de l’Associació Cultural de Granollers, que en porta la coordinació i compta amb el suport d’ACVic; dels cinc centres de l’edició anterior s’ha\npassat a nou, gairebé el doble. A l’Escola Ferrer i Guàrdia, l’Escola Mestres Montaña, l’Escola Pereanton i l’Escola Lledoner, de Granollers, i l’Institut Lauro de Les Franqueses del Vallès, s’han afegit l’Escola Ginebró, de Llinars del Vallès, l’Escola Jaume Balmes, de Sant Feliu de Codines, l’Institut Marina, de La Llagosta, i l’Institut El Vern, de Lliçà de Vall. La setmana vinent s’inaugurarà l’exposició d’aquests centres a Granollers.\nArt i Escola és un programa iniciat el 2011 per ACVIC Centre d’Arts Contemporànies i el Centre de Recursos Pedagògics d’Osona amb l’objectiu de promoure la presència de l’art als centres educatius. Es desenvolupa conjuntament amb els centres d’educació infantil, primària i secundària que s’hi adhereixen i estableix una xarxa de col·laboracions entre\naquests i institucions que treballen des de l’àmbit de l’art i l’educació. Les escoles participants són principalment d’Osona, però també d’altres comarques pròximes de la demarcació de Barcelona. El nombre de centres adherits sobrepassa a l’actualitat la trentena amb més de 3.000 alumnes implicats. A banda, cal sumar-hi els que participen sota la coordinació de l’Associació Cultural de Granollers. El programa compta amb un equip de persones d’entitats i institucions vinculades als camps de l’art i l’educació que li dóna suport: Cal Gras; la delegació d’Osona del Col·legi d’Arquitectes; l’Escola d’Art i Superior de Disseny de Vic; ExAbrupto; H. Associació per a les Arts Contemporànies; Materials Educatius; Pakdart; la Universitat de Vic-Universitat Central de Catalunya i persones a títol individual.\n← Inicia’t donarà a conèixer una quarantena d’oficis del mar entre els joves i potenciarà la nàutica d’iniciació amb una fira comercial i nombroses activitats\nA punt la 3ª Cursa de la Cervesa que organitza Cervesa del Montseny i espera reunir prop d’un miler de corredors →


L'amistat (2) - Diari de Girona\nagustí casanova i masferrer 22.09.2020 | 23:06\nL'amistat (2) Diari de Girona\nLa setmana passada vaig introduir-me en el tema de l'amistat presentant el seu significat etimològic. Avui aporto altres interpretacions del concepte amistat que l'enriqueix. Feia constar que no se sap quina és l'arrel etimològica del terme amic, tanmateix uns filòlegs aposten per un origen pristí grec molt bonic, compost de dos vocables, «sense» i «ego», el que significa avantposar l'amic al propi jo, als meus interessos; per fer bons companys és necessari oblidar-se del nostre jo egoista i capriciós. Pura empatia.\nL'amistat és una afecció d'una persona envers una altra, nada d'una estimació desinteressada i d'una benvolença mútues, més enllà dels lligams de sang i de l'amor sexual, independentment de l'edat, de la raça, de la classe social i del gènere.\nA finals de la dècada dels seixanta vaig observar sorprès la presència de colles de noies estrangeres descontrolades i lliures a la Costa Brava. Estiuejaven sense cap vigilància familiar. La bona relació amistosa entre les turistes representava un fet atípic. Aquesta actitud forana, com també la seva forma de vestir i de comportar-se respecte a la sexualitat, va tenir una incidència decisiva i va contribuir a l'alliberament de les noies del litoral i rerepaís. Van influir de tal forma que algunes xiquetes deixaren la llar familiar, sense haver-se casat, com era preceptiu, per viure en un espai compartit amb noies i nois. El problema generacional estava servit.\nJosé Luis Aranguren en l'assaig Erotismo y liberación de la mujer toca diferents temes relacionats amb la dona i anuncia que el model anglosaxó de relacionar-se entre els homes i les dones influirà també entre nosaltres. La informació la rebíem no sols a l'estiu veient com es comportaven les estrangeres d'una forma anticonvencional, més lliure, més atrevida sexualment, però també palpitava en les lletres de les cançons de les bandes joves musicals, en els nou balls, i en el cine. La història ha donat la raó al filòsof.\nLa verdadera amistat és una assumpció de drets i deures, hi ha persones més dotades que altres, per exemple, la meva dona, la Montserrat, té molt bones amigues de diferents països, també amics, alguns molt femenins. La seva generació, nascuda a la segona meitat del segle XX, ja és diferent de la generació anterior. Ha conservat amistats de la infància, especialment l' Ana, que més que una fidel amiga és una bona germana i la relació és tan íntima i profunda que poden passar temps sense parlar-se, però si es necessiten s'organitzaran a l'acte per ajudar-se, per fer-se costat.\nUn servidor no ha sigut una persona de molts amics; encara que Aristòtil proclamés que la sociabilitat és innata, algunes persones ho són obligatòriament, per deure social. La meva naturalesa és més la d'un home vergonyós, poc propens a la comunicació oral, que la d'un llop solitari. Els que m'han conegut bé m'han acusat de ser impacient, el que m'incapacita per fer bons amics, ja que l'amistat s'ha de conrear amb tones de paciència i de comprensió. Entre relacions socials només destaco un amic, l' Emiliano, un professor asturià de Literatura castellana, que aviat va aprendre el català. Company de bon humor, militava en el PSOE i alguna enganxada tinguérem quan el seu partit volia implantar la LOAPA.\nNo hi ha marcs referencials literaris sobre l'amistat entre les dones, perquè abans aquest valor no era transmès per la família, ni l'escola. La nena, de petita, tenia companyes de jocs però les havien programat per casar-se i quan la noia havia trobat un xicot s'apartava de les amigues, en canvi el noi continuava amb la seva colla.\nHe consultat per escriure aquest article amb companyes de la meva edat, de més de 70 i 80 anys perquè analitzessin el concepte d'amistat entre les dones i totes m'han dit que les úniques amigues verdaderes i que encara conserven són amb les que van anar juntes al col·legi, si bé durant moltes dècades han estat allunyades per l'espai geogràfic, però en aquests últims anys s'han retrobat i han recosit l'amistat i en part gràcies a la xarxa.\nAra es comuniquen sovintejadament amb la mateixa intimitat i confiança que ho feren de petites, per contrast les amigues fetes al llarg de la vida, molt relacionades totes amb la feina o amb un circuit social determinat, han estat amistats temporals, fugisseres, i mai aconseguiren amb elles la complicitat tan franca, com la de les seves amigues d'abans, les del principi de la seva vida.\nAltres noies d'una edat més jove sí que han conservat les amistats de tota la vida, com es desprèn del que he contat de la meva muller, però n'han fet de noves molt bones en l'àmbit laboral o social. Aquesta actitud oberta respon a una nova socialització de les nenes a finals de la dècada dels 70 que va començar a presentar l'amistat entre les noies com un valor positiu i va acostar els nens amb les nenes, gràcies als col·legis i instituts mixtes. També van contribuir-hi les organitzacions socials d'esbarjo que ja no diferenciaven entre gèneres.\nAlguns adagis aconsellen no dir la veritat perquè «Per dir les veritats es perden les amistats». També conviden a separar l'amistat de l'interès: «S'amistat a una banda i els interessos a s'altra», «Amistat per interès no dura perquè no és». Una dita advera que l'amistat es nota amb la dificultat: «En les enfermetats es veuen les amistats» o el mal pitjor deriva d'una mala amistat: «És doblada la maldat que es fa en senyal d'amistat».\nLa sacsejada figuerenca d'en Quim Nadal.


Els Catifaires de Gràcia demanen la col·laboració de les entitats per crear una catifa virtual per Corpus – Agrupació del Bestiari Festiu i Popular de Catalunya\nCatifaires de Gràcia són un col·lectiu de persones procedents de diferents àmbits de la cultura popular que s’apleguen per fer catifes de Corpus. Enguany la seva activitat s’ha vist afectada per la crisis sanitaria de la COVID-19. És per això, i mantenint el projecte inicial de catifa que havia de fer-se a la plaça de la Virreina davant de la Parròquia de Sant Joan de Gràcia, què han reconduït l’activitat convertint-la en virtual on tothom hi pot aportar una imatge obtinguda amb el telèfon mòbil, ordinador etc.\nEl disseny de la catifa és de l’artista visual Jordi Lladó i està dedicada als 700 anys de la primera processó del Corpus documentada a Barcelona i als 150 anys de la Revolta de les Quintes.\nLa catifa virtual es crearà a partir de les fotografies que s’enviin, entre els dies 5 i 13 de juny (fins les 13.30 h). Per mitjà d’un formulari els participants podran penjar fins a un màxim de cinc fotografies amb una mida màxima de 10 Mb per fotografia. També es pot accedir al formulari des de la pàgina web dels carifaires, http://catifairesgracia.blogspot.com/\nLa catifa resultant es farà pública a les xarxes en format de gigafoto el Diumenge de Corpus 14 de juny, per la tarda – vespre. El nom amb què ens facin arribar les imatges apareixerà en el llistat de participants que es publicarà el mateix dia 14.\nA continuació podeu veure el cartell de l’activitat:\n(Foto: Catifa de Gràcia de l’any 2018 / Font: Catifaires de Gràcia)


Berga aprovarà un pressupost de 18,7 milions d’euros i rescatarà els diners per a la reactivació dels actes que se suspenguin - Aquí Berguedà\nBerga aprovarà un pressupost de 18,7 milions d’euros i rescatarà els diners per a la reactivació dels actes que se suspenguin\n18,7 milions d’euros de pressupost i uns 5 milions en el capítol d’inversions (malgrat que més de 3 milions són per a urbanitzacions i expropiacions). És més d’un milió de pressupost total que l’any passat, tot i que el regidor d’Hisenda, Marià Miró, ha recalcat que el 2020 era un any d’impàs i el pressupost es va fer amb unes partides extremadament ajustades. A més, si aquest any el pressupost guanya múscul és perquè el govern té previst demanar un préstec de 700.000 euros per fer inversions a la ciutat.\nÉs una de les grans novetats de les previsions per al 2021, ja que -per primera vegada des que mana- la CUP accedirà a demanar préstecs per poder dotar de més diners el pressupost. Això sí, el regidor Miró ha recalcat que demana 700.000 euros però preveu estalviar-ne 800.000 en amortitzacions. A nivell numèric -defensa- l’operació no suposa endeutar més l’Ajuntament, sinó reduir menys el deute existent.\nUn pla de viabilitat lligat al refinançament del deute\nEl canvi de mentalitat de la regidoria d’Hisenda ja es va deixar entreveure aquesta tardor, quan el regidor Miró va presentar la liquidació de l’exercici del 2019. Aleshores el regidor ja va avançar que la possibilitat de refinançar el deute (que s’enfilava a 8,2 milions a finals de l’any passat) està sobre la taula amb la idea de tenir més marge de maniobra en els propers anys per invertir a la ciutat.\nDels 8,2 milions de deute actuals, n’hi ha 4,7 que són per crèdits ICO que en el seu moment es van demanar per assumir la renovació de l’enllumenat o pel teatre municipal, entre d’altres accions. Aquests gairebé 5 milions són els que el govern vol refinançar. Ara mateix té una carència fins al 2021, de manera que fins aleshores no ha de pagar res. Però, segons les condicions actuals, entre el 2022 i el 2023 ho ha de liquidar tot. La idea del govern és refinançar aquesta part del deute i, amb tota probabilitat, això es traduirà en haver de retornar els diners fins més enllà del 2025, tal com va reconèixer en seu moment el propi regidor d’Hisenda.\nPrecisament per tot això aquest dijous se celebra un segon ple, després del de pressupostos, per sotmetre a aprovació un Pla de Sanejament Financer. Aquest pla ha de permetre, segons Miró, “poder tornar a tocar la porta dels bancs per demanar préstecs”, després d’anys sense poder-ho fer per l’alt deute que arrossegava l’Ajuntament. La idea ara és arribar a un acord amb un banc per refinançar el deute i, així, sortir del pla d’ajust que estreny el coll a totes les àrees de l’Ajuntament i, amb paraules del regidor, “ens porta molts maldecaps”.\nEntre les principals inversions per aquest 2021 hi ha l’adequació de la Ronda Moreta en el tram més proper a la ronda Queralt per millorar l’accessibilitat i eixamplar les voreres. S’hi destinaran 200.000 euros cofinançats gràcies al PUOSC de la Generalitat. També està prevista la rehabilitació de l’esperada teulada del pavelló nou, amb una inversió de gairebé 200.000 finançats a través de la Diputació.\nUna altra de les prioritats d’inversió per aquest any són les escoles públiques, també amb el cofinançament compromès de la Generalitat. En concret, per aquest 2021, està previst millorar els tancaments exteriors, els patis i els lavabos de l’escola Santa Eulàlia, per un valor de 124.000 euros, i fer obres a la cuina de l’escola Sant Joan, per 50.000 euros.\nAltres actuacions que surten del PUOSC de la Generalitat, a banda de l’adequació de les voreres de la ronda Moreta, són l’arranjament del sanejament públic de la mateixa ronda Moreta i la ronda Queralt (99.924,50€) i la reparació dels danys produïts als camins cap al santuari de Queralt (82.163,94€).\nLes inversions principals per al 2021 són aquestes:\nInversions principals de 2021 PRESSUPOST\nAdequació de la ronda Moreta i millora de l’accessibilitat (PUOSC) 200.000,00\nRehabilitació de la teulada del Pavelló Nou 197.500,00\nEscola Sta Eulàlia (tancaments exteriors, patis i/o lavabos) 124.000,00\nActuacions al Barri Vell 110.000,00\nActuacions millora seguretat al teatre municipal 105.000,00\nArranjament de paviments (voreres i asfalts) 100.000,00\nArranjament del sanejament públic a ronda Queralt i ronda moreta (PUOSC) 99.924,50\nArranjaments clavegueram 82.500,00\nReparació danys produïts als camins del Santuari de Queralt (PUOSC) 82.163,94\nRenovació paviments platja piscines nivell inferior 81.500,00\nArranjament i millora del pont de la Fàbrega 76.000,00\nRenovació d’equipaments informàtics 71.176,00\nRenovació Programari informàtic 51.000,00\nAnella Verda 50.000,00\nInstal·lació plaques fotovoltaiques edificis municipals 50.000,00\nArranjament de béns immobles situats al barri vell 50.000,00\nEscola St Joan (cuina) 50.000,00\nRenovació CPD, Telecos i Ordinadors 40.364,00\nCasa Escac (Quota) 36.000,00\nCàmeres de seguretat i trànsit i radar 35.000,00\nQuadres elèctrics enllumenat públic 35.000,00\nPressupost participatiu 30.000,00\nRenovació entorns web 25.000,00\nEnllumenat LED del Pavelló Nou 25.000,00\nObres adequació de la piscina coberta 15.000,00\nInversions Escola Municipal de Música 15.000,00\nMuseu Inventariable 15.000,00\nEscampador de fundents per a nevades 11.000,00\nRenovació equipaments elèctrics 10.500,00\nAdquisició de peces d’escenari 8.000,00\nCompra d’instruments musicals 6.000,00\nSenyalització urbana 6.000,00\nRenovació equipament de seguretat 5.000,00\nUrbanitzacions + expropiacions 3.471.474,10\nNegociació en una sola direcció\nEl principi d’acord entre la CUP i ERC per governar plegats a partir de principis del 2021 va encaminar l’aprovació de les ordenances fiscals i també ha aplanat el camí a la CUP per aprovar aquest pressupost. De fet, CUP i ERC han negociat des d’un primer moment les inversions per al 2021, i han acabat presentant una proposta pactada a la resta de grups de l’oposició. La van rebre la setmana passada i els primers retrets cap al canvi de mentalitat de la CUP ja han saltat al camp.\nAquest dimarts al matí, Junts per Berga ha emès un comunicat on retreu a la CUP que hagi deixat fora de la taula de negociació “prop d’un 40% de l’electorat”. El principal grup de l’oposició assegura que “la unilateralitat no és la manera de rellançar la ciutat i teixir polítiques de futur” i insisteix en “el canvi de paradigma de la CUP, on després de 6 anys amb l’objectiu d’arribar a deute 0, obren la porta a realitzar nous crèdits per pal·liar el dèficit de manteniment”.\nJunts per Berga entén que “els pressupostos no s’ajusten a les necessitats de la ciutat” i retreu que no es revalidi el pla de xoc que ha imperat aquest 2020. Entre d’altres accions, JxB reclama una partida fixa en un pla de xoc encarat a la promoció econòmica i l’enderrocament d’un dels edificis que connecta el carrer Major i la plaça del Forn.\nEl pla de xoc, sobre la marxa\nEl govern de la CUP presenta aquest dijous un pressupost ordinari, gairebé propi d’un any sense pandèmia. La idea, han explicat els regidors Marià Miró i Aleix Serra, és anar destinant diners a la reactivació econòmica a mesura que es vagin suspenent actes que en un any ordinari se celebrarien.\nEn aquest sentit, s’han reservat partides de diners importants per festes com el carnestoltes (més de 25.000 euros) o la Patum (330.800), que probablement no es podran fer com a tal i, tot i que hi haurà accions alternatives, se’n podran rescatar diners per al pla de xoc 2021. En aquest sentit, els regidors de govern han assegurat que l’àrea de Promoció Econòmica tindrà un paper fonamental en aquest pla de xoc que s’anirà perfilant al llarg de l’any i, segons expliquen la regidora, Roser Rifà, ja hi està treballant.\nEl PSC va estendre la mà “per responsabilitat”\nAquest desembre, i en vista que no hi havia cap proposta de pressupostos sobre la taula, el PSC va estendre la mà a la CUP per aprovar sense condicions el pressupost per al 2021. El regidor socialista, Abel Garcia, va assegurar en un comunicat que estava disposat a no posar traves per aprovar les previsions per a l’any nou, tenint en compte la situació pandèmia i la necessitat de planificar les inversions per reactivar l’economia.\nHores més tard, i preguntada per l’Aquí Berguedà, la CUP va fer públic que estava treballant els pressupostos únicament amb ERC, amb qui ja tenia el pre-acord per governar junts a partir d’aquest proper any. Amb aquest moviment, sembla complicat que els cupaires puguin aconseguir aquest dijous al vespre algun vot més que els dos dels republicans per tirar endavant el pressupost.\nAjuntament de Bergapressupost 2021